1еламнаха дуккха маь1наш даьхна Делан оцу хазчу ц1ерийн. Цундела оцу дерриге маь1нийн хьокъехь мелла а алсам дийца йиш ю. Делахь а, тхешан ницкъ кхочучу кепара оцу массо маь1нийн коьрта чулацам схьа а къастош, жоп кечдина оха шун хаттарна. Делан Элчано (Делера салам-маршалла хуьлийла цунна) аьлла: «АллахIан езткъе ткъесна цIе ю; бIе ц1е ю уьш, цхьаъ тIеоьшуш. Цхьаммо уьш дагахь Iамор яц, иза ялсамане ваханий бен». Бухари, Муслим. АллахIан хаза цIерш хIорш ю: АллахI – Делан Шен бен йоцуш, Цуьнан цIе ю и (вай, долахь цIе, олуш йолу). И цIе хьахийча (яьккхича), хьекъал Цунна тIе бен ца доьрзу. Ар-Рохьман – дуьнен чохь бусалбанах, керстанах а цхьатерра къинхетам беш Верг. Ар-Рохьим – къинхетам дукха болуш, эхартахь, къаьсттина, бусалба нахах къинхетам бийр болуш Верг. Аль-Малик – Шен паччахьаллехь Шена луург деш Верг. Аль-Къуддус – Шеца там мел боцчух цIена Верг. Ас-Салам – сакхатех, эшамех, кхачамбацарех маьрша Верг. Аль-Муъмин – Шен пайхамаршна (Делера салам-маршалла хуьлийла цунна) му1жизаташ луш, уьш бакъбина Верг. Аль-МухIаймин – Шен леша ечу 1амалшна теш Верг. Аль-Iазиз – ницкъ болуш, массо х1уманна т1ехь тоьлла Верг. Аль-Джаббар – Шен омранаш чекхдохуш, кхочушдеш Верг. Аль-Мутакаббир – Шеца там мел боцчух лекха Верг. Аль-Холикъ – массо х1ума кхуллуш Верг. Аль-Бариъ – доцуш долу х1ума хуьлуьйтуш Верг. Аль-Мусоввир – Ша кхуллучу массо хIуманна, и кхечух къастош, сурт луш Верг. Аль-ГIоффар – гечдар дукха долуш Верг. Аль-КъоххIар – массо хIуманал тоьлларг, массо х1ума Шена хьасталуш Верг. Аль-ВаххIаб – Шен лешна совгIаташ, ниIматаш луш Верг. Ар-Роззакъ – Ша мел кхоьллинчу х1уманна рицкъа луш Верг. Аль-Фаттахь – хьукма нийса деш Верг. Аль-Iалим – Шена цхьа хIума къайлах доцуш, массо хIума хууш Верг. Аль-Къобид – Шен лейх Шена луъучунна к1езиг рицкъа луш Верг. Аль-БаситI – Шена луъучунна шорта рицкъа луш Верг. Аль-Хафид – къинхетаме боцу, зуламе болу ницкъан дай охьатаIош Верг. Ар-РофиI – Бусалба нах, декъалбарца, хьалаойъуш Верг. Аль-МуIизз – Шен лейх Шена луург сийлахь веш Верг. Аль-Музилл – Шен лейх Шена луург сийсаз веш Верг. Ас-СамиI – массо х1ума хезаш Верг. Аль-Басир – массо х1ума гуш Верг. Аль-Хьакам – нийса хьукма, кхел а еш Верг, - Ша дина хьукма духатоха, йина кхел йохо а цхьа воцуш. Аль-Iадл – кхоччуш нийсо еш Верг. Ал-ЛатIыф – Шен лешца къинхетаме Верг. Аль-Хобир – къайлах долу хIуманаш хууш Верг. Аль-Хьалим – Шен лешна таIзар дан сихо ца еш, к1еда-мерза Верг. Аль-Iазым – Сийлахь-Воккха хиларехь уггар лакхара Верг. Аль-ГIофур – лен къиношна гечдеш Верг. Аш-Шакур – к1езиг 1амална дуьхьал йоккха ял яларца бекхам беш Верг. Аль-Iалий – Ша массарел сийлахь, лекха а Верг. Аль-Кабир – Шен ницкъ, паччахьалла а доккха долуш Верг. Аль-Хьафиз – Шен леша еш йолу 1амалш ларъеш Верг. Аль-Мукъит – дог1машна рицкъа, дегнашна Ша вовзар а луш Верг. Аль-Хьасиб – Шен лейн 1амалш ларъеш, цаьрга хьаьжжина царна бекхам беш Верг. Аль-Джалил – Сийлахь-Воккха Верг. Аль-Карим – Шен лешна дуккха диканаш дарехь комаьрша Верг. Ар-Рокъиб – Шех цхьа хIума къайла ца долуш Верг. Аль-Муджиб – Шега доIа динчунна жоп луш Верг. Аль-ВасиI – Шен комаршо, ни1маташ а шорта долуш Верг. Аль-Хьаким – Ша деш долу массо хIума нийса, говза а деш Верг. Аль-Вадуд – Шен лешна диканиг лууш, царна дика болх беш Верг. Аль-Маджид – дерриге сийлаллийн куьцаш Шегахь долуш Верг. Аль-БаIис – халкъ деллачул тIаьхьа, эхартахь, дендийр долуш Верг. Аш-ШахIид – Шена хаарх цхьа а хIума къайлах доцуш Верг. Аль-Хьаккъ – Шена Iибадат дан хьакъ волуш Верг. Аль-Вакил – берриге болх Шена т1ебилла хьакъ Верг. Ал-Къавий – буьззина болчу ницкъан да Верг. Аль-Матин – онда, ницкъ болуш, Шена х1умма хала доцуш Верг. Аль-Валий – бусалба нахана гIо деш Верг. Аль-Хьамид – массо хьолехь хастаме волуш, Шена хастам бан хьакъ Верг. Аль-Мухьси – массо х1ума хууш, цуьнан хьесап деш Верг. Аль-Мубдиъ – доцчура хIуманаш кхуллуш Верг. Аль-МуIид – дIаевллачул тIаьхьа хIуманаш юха кхуллуш Верг. Аль-Мухьйи – массо хIума дендеш, цунна дахар луш Верг. Аль-Мумит – массо х1ума кхалхош, церан синош дIаоьцуш Верг. Аль-Хьайй – даима дийна лаьтташ Верг. Аль-Къоййум – Шен халкъан балхана даима т1ех1оьттина Верг. Аль-Ваджид – цхьана а х1умане хьашт воцуш, хьалдолуш Верг. Аль-Маджид – Сийлахь-Воккха хиларан куьцаш Шегахь долуш Верг. Аль-Вахьид – Шеца цхьа а накъост воцуш, ша цхьаъ Верг. Ас-Сомад – массо х1умано шен-шен хьаштаца дагалоцуш Верг. Аль-Къодир – ницкъ болуш Верг. Аль-Мукътадир – ницкъ ч1ог1а болуш Верг. Аль-Мукъаддим – хьалхататта хьакъ верг хьалхавоккхуш Верг. Аль-Муаххир – тIаьхьататта хьакъ верг тIаьхьавуьтуш Верг. Аль-Аввал – Шел хьалха цхьа хIума доцуш, хьалхара Верг. Аль-Ахир – Шел тIаьхьа цхьа хIума доцуш, т1аьхьавуьсур Верг. Аз-ЗахIир – Шен Сийлаллехь Шел лекха хIумма доцуш, массо х1уманал лакхахь Верг. Аль-БатIин – Цхьаннен хьекъал т1екхуьур доцуш, къайлаха Верг. Аль-Вали – 1аламийн доладеш, церан белхаш тобеш Верг. Ал-МутаIали – массо эшамах цIена Верг. Ал-Барр – Дика дар дукха долуш Верг. Ат-Тавваб – Шен лешкара тоба къобалдеш Верг. Аль-Мунтакъим – зуламхошкара ч1ир оьцуш Верг. Аль-Iафувв – къиношна гечдеш, къинт1ера волуш Верг. Ар-Роуф – Шен лешца ч1ог1а къинхетаме Верг. Маликул-мулк – массо хIуманна т1ехь куьйгалла дан ницкъ кхочуш Верг. Зуль-Джалали валь-Икром – Сийлахь-воккха, Шен пайхамарийн (Делера салам-маршалла хуьлийла цунна), эвлаяийн (Дала къайле тойойла церан) а лерам беш Верг. Аль-МукъситI – Шен лешна юккъехь нийсо еш Верг. Аль-ДжамиI – къематдийнахь дерриге халкъ цхьана меттехь гулдийр Верг. Аль-ГIанийй – Шен халкъера хIумма ца оьшуш, хьалдолуш Верг. Аль-МугIни – Шен лейха Шена луург хьалдолуш веш Верг. Аль-МаниI – дог1маш хIаллакьхиларан, дин иэшаран а бахьанаш духатухуш Верг. Ад-Дарр – Шен мостагIашна таIзар деш Верг. Ан-НафиI – Шена муьт1ахь болчарна дика деш Верг. Ан-Нур – стигланан, лаьттан а ох1ланаш нисбеш Верг. Аль-ХIади – массо х1ума цунна (оцу х1уманна) дика долчунна тIенисдеш Верг. Аль-БадиI – кхоллар долийнарг, цхьаннах тардар а доцуш. Аль-Бакъи – даима Хинверг. Аль-Варис – массо хIума дIадаьлча а, Ша тIаьхьавуьсур Верг. Ар-Рашид – Шен леш царна масла1ате долчу хIуманна т1енисбеш Верг. Ас-Собур – Iесачу нахана та1зар дан сихо ца еш, собаре Верг. Источник : ТРК Путь